techiaith/cofnodycynulliad_en-cy huggingface dataset:
English: Well, it is absolutely the case that the pandemic has had a very serious impact on the hospitality sector right across Wales, which is why we're working so hard to put in place the best possible support that we can. Bed-and-breakfast businesses in particular are able to access the discretionary support that we put in place via local authorities and we've done that because we recognise that there will be a number of businesses out there that do not have access to the non-domestic rate funding that we've put in place. So, we're trying to be as flexible as we possibly can in order to offer the best package of support to businesses. But, as I say, we take none of this for granted. We're very clear that this is a very difficult time for business and we're keen to do what we can to see them through and also to support them then into the recovery and renewal phase.
Welsh: Wel, mae'n hollol wir fod y pandemig wedi cael effaith ddifrifol iawn ar y sector lletygarwch ledled Cymru, a dyna pam rydym yn gweithio mor galed i roi'r gefnogaeth orau bosibl ar waith. Mae busnesau gwely a brecwast yn enwedig yn gallu manteisio ar y cymorth dewisol rydym wedi'i roi ar waith drwy awdurdodau lleol ac rydym wedi gwneud hynny oherwydd ein bod yn cydnabod y bydd yna nifer o fusnesau heb fynediad at y cyllid ardrethi annomestig rydym wedi'i roi ar waith. Felly, rydym yn ceisio bod mor hyblyg ag y gallwn er mwyn cynnig y pecyn cymorth gorau i fusnesau. Ond fel rwy'n dweud, nid ydym yn cymryd unrhyw ran o hyn yn ganiataol. Rydym yn glir iawn fod hwn yn gyfnod anodd iawn i fusnesau ac rydym yn awyddus i wneud yr hyn a allwn i'w cynorthwyo a hefyd i'w cefnogi wedyn i mewn i'r cyfnod adfer ac adnewyddu.
English: We're providing an extra £102 million to the education portfolio next year in recognition of the impact of the pandemic on children and young people. This is in addition to the uplift of £176 million for local government, which will support front-line services, including schools.
Welsh: Rydym yn darparu £102 miliwn ychwanegol i'r portffolio addysg y flwyddyn nesaf i gydnabod effaith y pandemig ar blant a phobl ifanc. Mae hyn yn ychwanegol at y cynnydd o £176 miliwn i lywodraeth leol, a fydd yn cefnogi gwasanaethau rheng flaen, gan gynnwys ysgolion.
English: What discussions have you had with the education Minister about making additional funding available for catch-up measures such as the summer schools, as suggested by the Minister?
Welsh: Pa drafodaethau rydych wedi'u cael gyda'r Gweinidog addysg ynghylch sicrhau bod yna arian ychwanegol ar gael ar gyfer mesurau dal i fyny megis ysgolion haf, fel yr awgrymwyd gan y Gweinidog?
English: I have regular discussions with all colleagues and particular discussions with the education Minister in terms of how we can support those children and young people who have been badly affected by the pandemic. In response to the issues that we're facing as a result of the pandemic, we have launched the recruit, recover and raise standards plan, which is accelerating learning for individuals and groups with funding for schools to recruit new staff to address the lost learning. That's additional investment of £29 million for the academic year 2020-21 and is providing the equivalent of 600 extra teachers and 300 teaching assistants. It is targeting that support at years 11, 12 and 13 as well as disadvantaged learners and vulnerable children and young people of all ages. I know that local authorities are reporting that they're very pleased with the way in which the recruitment is taking place in that particular regard. I think that's been particularly successful in terms of our efforts to support children and young people. We're also providing additional funding of £12 million in 2021-22 to continue that important work to combat the loss of learning, skills and productivity, to bring those benefits to children and young people across Wales.
Welsh: Rwy'n cael trafodaethau rheolaidd gyda fy holl gyd-Weinidogion ynghyd â thrafodaethau penodol gyda'r Gweinidog addysg ynglŷn â sut y gallwn gefnogi'r plant a'r bobl ifanc y mae'r pandemig wedi effeithio'n wael arnynt. Mewn ymateb i'r materion sy'n ein hwynebu o ganlyniad i'r pandemig, rydym wedi lansio'r cynllun recriwtio, adfer a chodi safonau, sy'n cyflymu dysgu i unigolion a grwpiau â chyllid i ysgolion allu recriwtio staff newydd i fynd i'r afael â'r dysgu a gollwyd. Mae hynny'n golygu buddsoddiad ychwanegol o £29 miliwn ar gyfer blwyddyn academaidd 2020-21 ac mae'n darparu'r hyn sy'n cyfateb i 600 o athrawon ychwanegol a 300 o gynorthwywyr addysgu ychwanegol. Mae'n targedu'r cymorth hwnnw ym mlynyddoedd 11, 12 a 13 yn ogystal â dysgwyr difreintiedig a phlant a phobl ifanc o bob oed sy'n agored i niwed. Gwn fod awdurdodau lleol yn dweud eu bod yn falch iawn o'r ffordd y mae'r recriwtio'n digwydd yn hynny o beth. Rwy'n credu bod hynny wedi bod yn arbennig o lwyddiannus o ran ein hymdrechion i gefnogi plant a phobl ifanc. Rydym hefyd yn darparu cyllid ychwanegol o £12 miliwn yn 2021-22 i barhau â'r gwaith pwysig hwnnw i fynd i'r afael â dysgu, sgiliau a chynhyrchiant a gollwyd, er mwyn sicrhau'r manteision hynny i blant a phobl ifanc ledled Cymru.
English: I'm sure the Minister will have read the damning article in BusinessLive on 2 February, which highlighted the fact that the Welsh Government failed to use its full borrowing powers in 2019-20 and 2020-21. Can the Minister explain why the Welsh Government underused the current borrowing powers, particularly given the problems that we are facing as a result of the pandemic? Why did the Government decide not to take the opportunity to fund capital projects that could have had a positive impact on the Welsh economy?
Welsh: Dwi'n siŵr bod y Gweinidog wedi darllen yr erthygl ddamniol yn BusinessLive ar 2 Chwefror, a oedd yn tynnu sylw at y ffaith bod Llywodraeth Cymru wedi methu â defnyddio ei phwerau benthyg yn llawn yn 2019-20 a 2020-21. All y Gweinidog egluro pam bod Llywodraeth Cymru wedi tanddefnyddio'r pwerau benthyg presennol, yn enwedig o ystyried y problemau rydyn ni'n eu hwynebu oherwydd y pandemig? Pam bod y Llywodraeth wedi penderfynu peidio â defnyddio'r cyfle i gyllido prosiectau cyfalaf a allai fod wedi cael effaith bositif ar yr economi Gymreig?
English: I don't accept that assessment at all. The 2020-21 budget was, of course, impacted by the very late in-year adjustments by the UK Government at its supplementary estimates, which meant that we were provided with additional funding at the very end of the year, which made it very difficult for us to manage that particular situation. Throughout Wales, our Wales infrastructure investment plan has delivered really ambitious capital plans. Over the administration, we've allocated £12.2 billion of investment for capital projects right across Wales and £27.8 billion since we published the Wales infrastructure investment plan in 2012. You'll have seen investment, for example, of £1.7 billion to support the delivery of our £3.7 billion twenty-first century schools and education programme. That's having an impact in communities right across Wales. A sum of £2 billion was invested during this term for housing, delivering more than 20,000 affordable homes, smashing our target, even though we've gone through this crisis. So, the Welsh Government has been making significant infrastructure investments right the way through the course of this whole Senedd.
Welsh: Nid wyf yn derbyn yr asesiad hwnnw o gwbl. Wrth gwrs, cafodd cyllideb 2020-21 ei heffeithio gan yr addasiadau hwyr iawn a wnaed yn ystod y flwyddyn gan Lywodraeth y DU yn ei hamcangyfrifon atodol, lle cawsom arian ychwanegol yn hwyr iawn ar ddiwedd y flwyddyn, a oedd yn ei gwneud yn anodd iawn inni reoli'r sefyllfa benodol honno. Ledled Cymru, mae ein cynllun buddsoddi yn seilwaith Cymru wedi cyflawni cynlluniau cyfalaf uchelgeisiol iawn. Dros y weinyddiaeth, rydym wedi dyrannu £12.2 biliwn o fuddsoddiad ar gyfer prosiectau cyfalaf ledled Cymru a £27.8 biliwn ers i ni gyhoeddi cynllun buddsoddi yn seilwaith Cymru yn 2012. Byddwch wedi gweld buddsoddiad, er enghraifft, o £1.7 biliwn i gefnogi'r gwaith o gyflawni ein rhaglen gwerth £3.7 biliwn i sicrhau addysg ac ysgolion ar gyfer yr 21ain ganrif. Mae hwnnw'n cael effaith mewn cymunedau ledled Cymru. Buddsoddwyd swm o £2 biliwn yn ystod y tymor hwn ar gyfer tai, gan ddarparu dros 20,000 o dai fforddiadwy, a chwalu ein targed, er ein bod wedi mynd drwy'r argyfwng hwn. Felly, mae Llywodraeth Cymru wedi bod yn gwneud buddsoddiadau sylweddol mewn seilwaith drwy gydol tymor y Senedd hon.
English: The Minister says she doesn't agree with my assessment. It's not my assessment; it's just a statement of where we're at. We're not the only ones advocating using the facilities that we have. In that article I mentioned, economist Gerry Holtham is quoted as saying that the Welsh Government should be able to manage its budget to ensure it makes far more use of its capital borrowing powers. He went on to say that late payment of capital receipts from the UK Government couldn't really be used as an excuse and warned that a lack of appetite for capital borrowing could undermine the Welsh Government's case for current levels being increased. Now, the Minister knows that Plaid Cymru and myself have been calling for greater fiscal powers during the course of this pandemic, as has she. She's told us a number of times that negotiations are currently ongoing with the UK Government over allowing greater fiscal flexibility. I've encouraged her to pursue that vigorously, but does the Minister agree that Welsh Government is undermining its own case by failing to use the full extent of the borrowing powers it already has?
Welsh: Mae'r Gweinidog yn dweud nad yw'n cytuno â fy asesiad. Nid fy asesiad i ydoedd; dim ond datganiad o lle rydym arni. Nid ni yw'r unig rai sy'n argymell defnyddio'r cyfleusterau sydd gennym. Yn yr erthygl honno a grybwyllais, dyfynnir yr economegydd Gerry Holtham yn dweud y dylai Llywodraeth Cymru allu rheoli ei chyllideb i sicrhau ei bod yn gwneud llawer mwy o ddefnydd o'i phwerau benthyca cyfalaf. Aeth ymlaen i ddweud na ellid defnyddio'r ffaith bod Llywodraeth y DU wedi talu derbyniadau cyfalaf yn hwyr fel esgus a rhybuddiodd y gallai diffyg awydd am fenthyca cyfalaf danseilio achos Llywodraeth Cymru dros gynyddu'r lefelau presennol. Nawr, gŵyr y Gweinidog fod Plaid Cymru a minnau wedi bod yn galw am fwy o bwerau cyllidol yn ystod y pandemig hwn, fel y mae hithau. Mae wedi dweud wrthym sawl gwaith bod trafodaethau'n mynd rhagddynt ar hyn o bryd gyda Llywodraeth y DU ynglŷn â chaniatáu mwy o hyblygrwydd ariannol. Rwyf wedi ei hannog i fynd ar drywydd hynny'n egnïol, ond a yw'r Gweinidog yn cytuno bod Llywodraeth Cymru yn tanseilio ei hachos ei hun drwy fethu defnyddio'r pwerau benthyca sydd ganddi eisoes yn llawn?
English: I don't need Plaid Cymru's encouragement to pursue that particular line with the UK Government vigorously, because it's something that we have been doing for some time. However, we have not yet had that clarification as to our request for flexibility, which will become much clearer to us as we move towards the supplementary estimates, which the UK Government will be publishing in due course. However, we have published our budget for 2021-22, and that shows that we do plan to borrow the maximum £150 million that is available to us within our annual limit. You'll see right across our budget for next year really ambitious plans. You'll have seen that even where we can't do everything that we would want to do within the powers that we have, we've created the mutual investment model in order to help us undertake those larger projects that simply would not be possible within our existing capital settlement and within the borrowing that we currently have. So, we've found innovative ways to address the issue that is being described.
Welsh: Nid oes angen anogaeth Plaid Cymru arnaf i fynd ar y trywydd penodol hwnnw gyda Llywodraeth y DU yn egnïol, oherwydd mae'n rhywbeth rydym wedi bod yn ei wneud ers peth amser. Fodd bynnag, nid ydym eto wedi cael yr eglurhad ynglŷn â'n cais am hyblygrwydd, a fydd yn dod yn llawer cliriach inni wrth inni symud tuag at yr amcangyfrifon atodol, y bydd Llywodraeth y DU yn eu cyhoeddi maes o law. Fodd bynnag, rydym wedi cyhoeddi ein cyllideb ar gyfer 2021-22, ac mae honno'n dangos ein bod yn bwriadu benthyca'r uchafswm o £150 miliwn sydd ar gael inni o fewn ein terfyn blynyddol. Fe welwch gynlluniau uchelgeisiol iawn ar gyfer y flwyddyn nesaf ar draws ein cyllideb. Hyd yn oed lle na allwn wneud popeth y byddem eisiau ei wneud o fewn y pwerau sydd gennym, fe fyddwch wedi gweld ein bod wedi creu'r model buddsoddi cydfuddiannol er mwyn ein helpu i gyflawni'r prosiectau mwy o faint hynny na fyddai'n bosibl o fewn ein setliad cyfalaf presennol ac o fewn y pwerau benthyca sydd gennym ar hyn o bryd. Felly, rydym wedi dod o hyd i ffyrdd arloesol o fynd i'r afael â'r mater sy'n cael ei ddisgrifio.
English: The Minister can make as many excuses as she likes about what happened in 2019-20 and 2020-21, but the reality is that the Government has failed to use an opportunity there to invest in the future of Wales. I'll quote Gerry Holtham again: 'Failing to borrow in two successive financial years seems unambitious. Not knowing the capital allocation is not a decisive reason because they know what it will be within a 10-20% error margin and could plan for contingencies. Does the Minister disagree with his assessment and analysis, I wonder? We know there are significant projects that need to be under way - the metro, retrofitting houses, there's a long list - and with interest rates at an all-time low, now is the time to invest. In contrast, looking to Scotland, since the Scotland Act 2012, the Scottish Government has borrowed £1.6 billion in capital and plans to raise a further £300 million in low-interest-bearing debt by the end of the current financial year. Will the Minister admit to the reality that an unwillingness to fully utilise already inadequate fiscal powers is further evidence that this Labour Government lacks ambition for Wales?
Welsh: Gall y Gweinidog wneud cymaint o esgusodion ag y mynno am yr hyn a ddigwyddodd yn 2019-20 a 2020-21, ond y realiti yw bod y Llywodraeth wedi methu bachu ar gyfle i fuddsoddi yn nyfodol Cymru. Dyfynnaf Gerry Holtham eto: Mae methu benthyca mewn dwy flynedd ariannol yn olynol i'w weld yn anuchelgeisiol. Nid yw dweud nad ydynt yn gwybod beth fydd y dyraniad cyfalaf yn rheswm dilys gan eu bod yn gwybod beth fydd hwnnw o fewn ffin cyfeiliornad o 10-20% a gallent gynllunio ar gyfer yr annisgwyl. A yw'r Gweinidog yn anghytuno â'i asesiad a'i ddadansoddiad, tybed? Gwyddom fod prosiectau sylweddol sydd angen bod ar y gweill - y metro, ôl-osod tai, mae rhestr hir - a chyda chyfraddau llog ar eu hisaf erioed, dyma'r amser i fuddsoddi. Mewn cyferbyniad, gan edrych i'r Alban, ers Deddf yr Alban 2012, mae Llywodraeth yr Alban wedi benthyca £1.6 biliwn mewn cyfalaf ac mae'n bwriadu codi £300 miliwn pellach mewn dyled ar log isel erbyn diwedd y flwyddyn ariannol gyfredol. A wnaiff y Gweinidog gyfaddef mai'r realiti yw bod amharodrwydd i ddefnyddio pwerau cyllidol, sydd eisoes yn annigonol, yn llawn yn dystiolaeth bellach nad oes gan y Llywodraeth Lafur hon uchelgais dros Gymru?
English: Absolutely not. Of course, we have a very different settlement to Scotland, so I don't think those comparisons are necessarily valid. If you want to look at the ambition that the Welsh Labour Government has, you only have to look as far as the Wales infrastructure investment programme and the pipeline that we've set out. That extends well beyond the period for which we have set budgets, but we nonetheless have identified important projects that we will want to explore taking forward: the A55 third Menai crossing, for example, a £130 million plan to start in 2022; the A55/A494/A458 Flintshire corridor, a £300 million plan to start in 2022; the north-east Wales metro, £504 million, and our Welsh Government will be making a contribution towards that; £1 million in the Tech Valleys programme; the next phase of the twenty-first century schools programme, £2 billion; and the south Wales integrated transport metro, £738 million. These are all serious investments in communities, which will no doubt have an impact on job creation and providing economic stimulus. So, it's absolutely not the case to say we're not ambitious in this area; in fact, we have a Wales infrastructure investment plan that says quite the contrary.
Welsh: Nid yw hynny'n wir o gwbl. Wrth gwrs, mae gennym setliad gwahanol iawn i'r Alban, felly nid wyf yn credu bod y cymariaethau hynny o reidrwydd yn ddilys. Os ydych eisiau edrych ar yr uchelgais sydd gan Lywodraeth Lafur Cymru, nid oes ond rhaid i chi edrych cyn belled â rhaglen buddsoddi yn seilwaith Cymru a'r hyn sydd gennym yn yr arfaeth. Mae'n ymestyn ymhell y tu hwnt i'r cyfnod rydym wedi gosod cyllidebau ar ei gyfer, ond serch hynny rydym wedi nodi prosiectau pwysig y byddwn eisiau eu harchwilio wrth symud ymlaen: trydedd groesfan Menai ar yr A55, er enghraifft, cynllun gwerth £130 miliwn i ddechrau yn 2022; coridor yr A55/A494/A458 Sir y Fflint, cynllun gwerth £300 miliwn i ddechrau yn 2022; metro gogledd-ddwyrain Cymru, £504 miliwn, a bydd ein Llywodraeth yng Nghymru yn cyfrannu at hwnnw; £1 filiwn yn rhaglen y Cymoedd Technoleg; cam nesaf rhaglen ysgolion yr unfed ganrif ar hugain, £2 biliwn; a metro trafnidiaeth integredig de Cymru, £738 miliwn. Mae'r rhain i gyd yn fuddsoddiadau difrifol mewn cymunedau, a fydd yn sicr o effeithio ar greu swyddi a darparu ysgogiad economaidd. Felly, nid yw'n wir dweud nad ydym yn uchelgeisiol yn y maes hwn; mewn gwirionedd, mae gennym gynllun buddsoddi yn seilwaith Cymru sy'n dweud y gwrthwyneb.
English: The Scottish Government have announced they're providing grants for Scottish hostels and bunkhouses with a £2.3 million hostel support fund. Several operators of rural bunkhouse and outdoor alternative businesses in north Wales have written to me calling for a Welsh hostel and bunkhouse support fund from the Welsh Government, equivalent to this. As they said, 'We provide a service to our local community, bringing in visitors all year round who use local pubs and shops, but we're being catastrophically affected by the COVID rules and reduced social mixing, because we provide shared accommodation for people from different households.' How do you therefore respond to the Independent Hostels in the UK report, 'The Case for Extra Financial Support', which states: 'Without extra financial support this winter 34% of hostels are predicted not to survive until the tourist season next year' and 'An ideal support would be a "Support Grant" directed specifically at hostels and group accommodation in the tourism sector'?
Welsh: Mae Llywodraeth yr Alban wedi cyhoeddi eu bod yn darparu grantiau ar gyfer hostelau a thai bynciau i'r Alban gyda chronfa gymorth gwerth £2.3 miliwn ar gyfer hostelau. Mae nifer o weithredwyr tai bynciau gwledig a busnesau awyr agored amgen yn y gogledd wedi ysgrifennu ataf yn galw am gronfa gymorth i hostelau a thai bynciau sy'n cyfateb i hyn yng Nghymru. Fel y dywedasant, 'Rydym yn darparu gwasanaeth i'n cymuned leol, gan ddod ag ymwelwyr i mewn drwy gydol y flwyddyn sy'n defnyddio tafarndai a siopau lleol, ond mae rheolau COVID a llai o gymysgu cymdeithasol yn effeithio'n drychinebus arnom, oherwydd rydym yn darparu llety a rennir i bobl o wahanol aelwydydd.' Sut ydych chi'n ymateb felly i adroddiad Independent Hostels UK, 'The Case for Extra Financial Support', sy'n nodi: Heb gymorth ariannol ychwanegol y gaeaf hwn, rhagwelir na fydd 34% o hostelau'n goroesi erbyn y tymor twristiaeth y flwyddyn nesaf' ac Un cymorth delfrydol fyddai 'Grant Cymorth' wedi'i gyfeirio'n benodol at hostelau a llety grŵp yn y sector twristiaeth?
English: In the first instance, I'd be encouraging those businesses to explore whether they have made the most of all the opportunities available to them by the Welsh Government. For example, were they to be businesses paying non-domestic rates, have they received the grants that are specific to businesses within the non-domestic rates sector? And also, the Welsh Government has introduced, of course, our £180 million sector-specific fund. That was opened on 13 January. So far, over 7,600 applications have been received and 4,401 offers have been made worth £33 million. This could be somewhere where those businesses could explore to see whether or not they are eligible. It's very much targeted at businesses in the hospitality, tourism and leisure sector. I'd be more than happy to provide Mark Isherwood with some further detail that he might share with those businesses to explore whether this might be that fund that they're hoping to secure support from.
Welsh: I ddechrau, byddwn yn annog y busnesau hynny i archwilio a ydynt wedi gwneud y gorau o'r holl gyfleoedd sydd ar gael iddynt gan Lywodraeth Cymru. Er enghraifft, os ydynt yn fusnesau sy'n talu ardrethi annomestig, a ydynt wedi cael y grantiau sy'n benodol i fusnesau yn y sector ardrethi annomestig? A hefyd wrth gwrs, mae Llywodraeth Cymru wedi cyflwyno ein cronfa gwerth £180 miliwn ar gyfer sectorau penodol. Agorwyd honno ar 13 Ionawr. Hyd yn hyn, derbyniwyd dros 7,600 o geisiadau ac mae 4,401 o gynigion gwerth £33 miliwn wedi'u gwneud. Gallai'r busnesau hynny edrych i weld a ydynt yn gymwys ai peidio. Mae wedi'i dargedu at fusnesau yn y sector lletygarwch, twristiaeth a hamdden. Byddwn yn fwy na pharod i roi manylion pellach i Mark Isherwood a gallai eu rhannu â'r busnesau hynny iddynt weld a allent gael cymorth o'r gronfa honno.